ᱫᱟᱨᱵᱷᱟᱝᱜᱟ ᱦᱚᱱᱚᱛ

ᱫᱟᱨᱵᱷᱟᱝᱜᱟ ᱦᱚᱱᱚᱛ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱯᱮᱼᱜᱮ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ ᱟᱨ ᱫᱟᱨᱵᱷᱟᱝᱜᱟ ᱱᱟᱝᱜᱽᱨᱟᱦᱟ ᱜᱮ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱠᱟᱱᱟ ᱟᱨ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱢᱚᱬᱮ ᱮᱞᱟᱱ ᱢᱟᱨᱟᱝ ᱱᱟᱝᱜᱽᱨᱟᱦᱟ ᱠᱟᱱᱟ ᱾ ᱫᱟᱨᱵᱷᱟᱝᱜᱟ ᱦᱚᱱᱚᱛ ᱫᱚ ᱫᱟᱨᱵᱷᱟᱝᱜᱟ ᱠᱷᱚᱸᱰ ᱨᱮᱭᱟᱜ ᱢᱤᱫᱴᱟᱹᱝ ᱦᱟᱹᱴᱤᱧ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱠᱚᱭᱮ ᱱᱟᱠᱷᱟ ᱨᱮ ᱢᱮᱱᱟᱜᱼᱟ ᱢᱟᱫᱷᱩᱵᱟᱱᱤ ᱦᱚᱱᱚᱛ, ᱮᱛᱚᱢ ᱱᱟᱠᱷᱟ ᱨᱮ ᱢᱮᱱᱟᱜᱼᱟ ᱥᱟᱢᱟᱥᱛᱤᱯᱩᱨ ᱦᱚᱱᱚᱛ, ᱥᱟᱢᱟᱝ ᱱᱟᱠᱷᱟ ᱨᱮ ᱢᱮᱱᱟᱜᱼᱟ ᱥᱟᱦᱟᱨᱥᱟ ᱦᱚᱱᱚᱛ ᱟᱨ ᱯᱟᱪᱮ ᱱᱟᱠᱷᱟ ᱨᱮ ᱢᱮᱱᱟᱜᱼᱟ ᱥᱤᱛᱟᱢᱚᱲᱤ ᱦᱚᱱᱚᱛ ᱟᱨ ᱢᱩᱡᱚᱯᱷᱚᱨᱯᱩᱨ ᱦᱚᱱᱚᱛ ᱾ ᱜᱚᱴᱟ 
ᱦᱚᱱᱚᱛ ᱜᱮ ᱞᱮᱠᱷᱟ ᱜᱩᱴ ᱒,᱒᱗᱙ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾

ᱱᱟᱜᱟᱢ
᱑᱙᱗᱖ ᱥᱮᱨᱢᱟ ᱨᱮ ᱫᱟᱨᱵᱷᱟᱝᱜᱟ ᱦᱚᱱᱚᱛ ᱠᱷᱚᱱ ᱟᱨᱦᱚ ᱵᱟᱨᱭᱟ ᱦᱚᱱᱚᱛ ᱠᱮᱪᱟᱜ ᱵᱮᱜᱟᱨᱮᱱᱟ ᱢᱟᱫᱷᱩᱵᱟᱱᱤ ᱟᱨ ᱥᱟᱢᱟᱥᱛᱤᱯᱩᱨ ᱾

ᱚᱛᱱᱚᱛ
ᱫᱟᱨᱵᱷᱟᱝᱜᱟ ᱦᱚᱱᱚᱛ ᱫᱚ ᱒,᱒᱗᱙ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ (᱘᱘᱐ ᱪᱟᱹᱣᱠᱟᱹ ᱢᱟᱭᱤᱞ) ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾ ᱚᱠᱟ ᱫᱚ ᱤᱱᱰᱚᱱᱤᱥᱤᱭᱟ ᱫᱤᱥᱚᱢ ᱨᱮᱭᱟᱜ ᱭᱟᱯᱮᱱ ᱴᱟᱹᱯᱩ ᱥᱚᱢᱟᱱ ᱾

ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱮᱨᱢᱟ ᱨᱮ, ᱥᱤᱧᱚᱛ ᱥᱚᱨᱠᱟᱨ ᱟᱜ 'ᱯᱚᱧᱪᱟᱭᱚᱛ ᱨᱟᱡᱽ ᱰᱤᱯᱟᱹᱴ' ᱫᱚ ᱫᱟᱨᱵᱷᱟᱝᱜᱟ ᱦᱚᱱᱚᱛ ᱦᱚ ᱫᱤᱥᱚᱢ ᱨᱮᱭᱟᱜ ᱒᱕᱐ ᱟᱱᱟᱝ ᱛᱟᱭᱱᱚᱢ ᱦᱚᱱᱚᱛ ᱢᱮᱱ ᱛᱮ ᱧᱩᱢ ᱵᱮᱜᱟᱨ ᱞᱮᱫᱟ (ᱞᱮᱠᱷᱟ ᱜᱩᱴ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ) ᱾ ᱱᱚᱣᱟ ᱫᱚ ᱵᱤᱦᱟᱨ ᱨᱮᱭᱟᱜ ᱓᱖ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱢᱤᱫᱽ ᱴᱟᱝ ᱠᱟᱱᱟ, ᱚᱠᱟ ᱫᱚ ᱱᱟᱦᱟᱜ Backward Regions Grant Fund Programme (BRGF) ᱠᱷᱚᱱ ᱫᱟᱢ ᱯᱳᱱᱮ ᱟᱛᱟᱝᱮᱫ ᱠᱟᱱ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮ ᱫᱚᱨᱵᱷᱚᱝᱜᱟ ᱦᱚᱱᱚᱛ ᱨᱮᱭᱟᱜ  ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ: ᱓,᱙᱒᱑,᱙᱗᱑ ᱡᱚᱱᱟ ᱾ ᱟᱢᱫᱟᱡᱽ ᱞᱤᱵᱟᱨᱤᱭᱟᱞ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱟᱢᱮᱨᱤᱠᱟ ᱨᱮᱭᱟᱜ ᱚᱨᱮᱜᱚᱱ ᱯᱚᱱᱚᱛ ᱥᱚᱢᱟᱱ ᱾ ᱱᱚᱣᱟ ᱦᱚᱱᱚᱛ ᱫᱚ ᱦᱚᱲ ᱞᱮᱠᱷᱟ ᱦᱚᱨᱟ ᱛᱮ ᱥᱤᱧᱩᱛ ᱨᱮᱭᱟᱜ ᱖᱔ ᱮᱞᱟᱱ ᱦᱚᱱᱚᱛ ᱠᱟᱱᱟ ( ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ) ᱾ ᱱᱚᱣᱟ ᱨᱮᱭᱟᱜ ᱢᱤᱫ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱟᱢᱟᱫᱟᱡᱽ ᱑,᱗᱒᱑ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱒᱐᱐᱑ ᱠᱷᱚᱱ ᱒᱐᱑᱑ ᱦᱟᱹᱵᱤᱡ ᱦᱚᱲ ᱞᱮᱠᱷᱟ ᱵᱟᱹᱰ ᱨᱮᱭᱟᱜ ᱫᱚ ᱦᱩᱭᱩᱜ ᱠᱟᱱᱟ ᱑᱙% ᱦᱤᱥ ᱾ ᱫᱟᱨᱵᱷᱟᱝᱜᱟ ᱦᱚᱱᱚᱛ ᱨᱮ ᱢᱤᱫ ᱜᱮᱼᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱑᱐ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾

᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱜᱚᱴᱟ ᱦᱚᱱᱯᱛ ᱨᱮ ᱓,᱙᱘᱕,᱔᱙᱓ ᱡᱚᱱᱟ ᱢᱩᱫᱽ ᱨᱮ ᱓,᱐᱑᱘,᱖᱓᱙ ᱡᱚᱱᱟ ᱜᱮ ᱰᱤᱦᱟᱹᱴ ᱨᱮ ᱠᱚ ᱵᱟᱥᱟ ᱟᱠᱟᱱᱟ ᱟᱨ ᱥᱟᱨᱮᱡ ᱓᱐᱖,᱐᱘᱙ ᱡᱚᱱᱟ ᱫᱚ ᱱᱟᱝᱜᱽᱨᱟᱦᱟ ᱨᱮ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱫᱟᱨᱵᱷᱟᱝᱜᱟ ᱦᱚᱱᱚᱛ
ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱦᱚᱱᱚᱛ ᱠᱚ